[image: K:\Pályázatok\00_Futó_pályázatok\JERICO\Nyilvánosság\JERICO header.png]2






	AZ AJÁNLATKÉRŐ NEVE ÉS CÍME: MÓRAHALOM VÁROSI ÖNKORMÁNYZAT
AZ AJÁNLAT CÍME: KATASZTRÓFAVÉDELMI KÉPZÉSEK MEGSZERVEZÉSE, TANULMÁNY ÉS SZAKMAI ANYAGOK ELKÉSZÍTÉSE
REFERENCIASZÁM:  HUSRB/23L/11/003 – JERICO/8
KEZDŐ IDŐPONT: 2026.05.11.


AJÁNLATKÉRÉS - SZOLGÁLTATÁS

1. AZ AJÁNLATOK BENYÚJTÁSÁVAL KAPCSOLATOS INFORMÁCIÓK

A jelen ajánlatkérés tárgya:

INTERREG VI-A IPA Magyarország-Szerbia Program keretében megvalósuló „Joint efforts for risk prevention and cross-border coordination of disaster management - JERICO” című pályázathoz kapcsolódó Katasztrófavédelmi képzések megszervezése, tanulmány és szakmai anyagok elkészítésének megvalósítása.

A pénzügyi ajánlatot Magyar Forintban, nettó és bruttó összeg feltüntetésével szükséges megadni. 

1. Szakmai információk: Az ajánlattevőknek az alábbiak szerint kell szolgáltatásaikat elvégezni. Szakmai ajánlatában az ajánlattevő további részleteket adhat meg a teljesítésről.

A beszerzés tárgyát képező feladatok:
I. „Legjobb gyakorlatok a katasztrófavédelemben” című tanulmány elkészítése
II. Az önkéntes tűzoltók kötelező alapképzésének és az arra épülő egyéb kisgépkezelői tanfolyamoknak a megszervezése
III. Új beavatkozási protokoll kidolgozása


	Feladatok részletezése



I. „Legjobb gyakorlatok a katasztrófavédelemben” című tanulmány elkészítése


1. A beszerzés tárgya
Ajánlatkérő 1 db szakmai tanulmány elkészítését rendeli meg, amelynek tárgya:
„Jó gyakorlatok gyűjtése a határon átnyúló katasztrófavédelmi együttműködés területén, valamint az önkéntes tűzoltók katasztrófahelyzetben történő határátlépését lehetővé tevő előkészítő munka kidolgozása, különös tekintettel a Magyarország és a Szerb Köztársaság közötti együttműködésre.”
A tanulmány célja a határon átnyúló katasztrófavédelmi együttműködés fejlesztésének szakmai megalapozása, különös tekintettel a határ menti térségekben működő önkéntes és hivatásos tűzoltó szervezetekre.

2. Teljesítési eredmény
A nyertes ajánlattevő köteles az alábbiakat leszállítani:
2.1. 1 db végleges szakmai tanulmány
0. formátum: PDF + szerkeszthető (DOCX vagy ODT)
0. terjedelem: minimum 25 oldal (A4, 11–12 pt, sorkizárt)
2.2. 1 db összefoglaló prezentáció
0. formátum: PPTX vagy PDF
0. terjedelem: 10–15 dia
A teljesítés akkor tekinthető elfogadottnak, ha minden fenti dokumentum hiánytalanul benyújtásra kerül.

3. Kötelező szakmai tartalom (minimumkövetelmények)
3.1. Bevezető fejezet
A tanulmánynak tartalmaznia kell:
· a tanulmány céljának és hatókörének bemutatását;
· a jelenlegi szerb–magyar határon átnyúló katasztrófavédelmi együttműködés helyzetének rövid elemzését;
· az együttműködés fejlesztésének indokolását.
3.2. Nemzetközi jó gyakorlatok bemutatása
A tanulmánynak minimum:
· 3 különböző európai határszakaszon megvalósult együttműködési példát kell bemutatnia;
· minden példánál tartalmaznia kell:
· az együttműködés jogi és szervezeti kereteit;
· a részt vevő szervezetek körét;
· az alkalmazott megoldások rövid leírását;
· a szerb–magyar viszony szempontjából releváns tanulságokat.
3.3. Regionális esettanulmányok
Kötelező elemek:
· a Csongrád-Csanád vármegye – Vajdaság közötti korábbi együttműködések elemzése;
· minimum 2 konkrét esemény vagy gyakorlat bemutatása;
· további jó gyakorlatok bemutatása más releváns projektek (pl. ROHU-72, F.E.M.R.Z.) tapasztalatai alapján.
3.4. A határátlépés előkészítő munkájának elemzése
a) Jogi és szabályozási környezet
A tanulmánynak ki kell térnie:
· a 2013. évi CXCVII. törvény és a 44/2019. számú OKF főigazgatói utasítás elemzésére;
· a határátlépéshez szükséges dokumentumok felsorolására;
· az érintett felelős szervezetek és hatáskörök bemutatására.
b) Kommunikáció és koordináció
A tanulmánynak tartalmaznia kell:
· a riasztási és információcsere-folyamatok leírását;
· a közös kommunikációs protokollok lehetőségeit;
· az együttműködést támogató koordinációs mechanizmusokat.
c) Képzés és felkészültség
Kötelező elemek:
· közös gyakorlatok és képzések típusainak felsorolása;
· konferenciák és tanulmányutak szerepének elemzése;
· az önkéntes tűzoltók bevethetőségét támogató intézkedések bemutatása.

4. Következtetések és ajánlások
A tanulmánynak tartalmaznia kell:
· a legfontosabb megállapítások összegzését;
· a legjobban adaptálható jó gyakorlatok listáját;
· konkrét ajánlásokat a jövőbeni együttműködés fejlesztésére;
· javaslatot egy tanulmányút célállomására.
5. Teljesítési határidő
A tanulmány elkészítésének határideje: 2027. január 28.

6. Minőségi és formai követelmények
· szakmailag megalapozott, hivatkozásokkal alátámasztott tartalom;
· logikus, áttekinthető szerkezet;
· egységes formátum;
· konferencián történő bemutatásra alkalmas kidolgozottság.

7. Felhasználási jog
Ajánlatkérő a tanulmányt térben és időben korlátlanul jogosult felhasználni szakmai, pályázati és kommunikációs célokra.

II. Az önkéntes tűzoltók kötelező alapképzésének és az arra épülő egyéb kisgépkezelői tanfolyamoknak a megszervezése

1. A beszerzés tárgya
A beszerzés tárgya szolgáltatás nyújtása, amely magában foglalja önkéntes tűzoltók részére kötelező alapképzés, valamint kisgépes kezelői tanfolyamok teljes körű megszervezését, lebonyolítását és dokumentálását Magyarország területén, a hatályos jogszabályok és szakmai előírások betartásával.

2. A szolgáltatás célja
A szolgáltatás célja az önkéntes tűzoltók elméleti és gyakorlati felkészítése a tűzoltási, műszaki mentési és katasztrófavédelmi feladatok biztonságos és hatékony ellátásához, kisgépek, eszközök jogszerű és szakszerű kezeléséhez.

3. Résztvevők száma, határidő
A képzésekbe bevont résztvevők együttesen összesen minimum 280 vizsgán vesznek részt, amelyek az alapképzéshez és/vagy a kisgépkezelői tanfolyamokhoz kötődnek. A szolgáltatónak biztosítania kell a képzések rugalmas ütemezését és csoportbontását a résztvevők létszáma és előképzettsége alapján. 
A határidő az utolsó 280. vizsgára:  2028.08.31.

4.Tűzoltó alaptanfolyam és a kisgépkezelői tanfolyamok szakmai követelményei
4.1. Jogszabályi megfelelés
Az önkéntes tűzoltói tevékenységhez szükséges alapképzést és a műszaki szaktanfolyamokat a hivatásos katasztrófavédelmi szerveknél, az önkormányzati és létesítményi tűzoltóságoknál, az önkéntes tűzoltó egyesületeknél, valamint az ez irányú szakágazatokban foglalkoztatottak szakmai képesítési követelményeiről és szakmai képzéseiről szóló 9/2015. (III. 25.) BM rendelet előírásainak megfelelően kell megszervezni és lebonyolítani.

4.2. Időtartam és forma
4.2.1. Tűzoltó alaptanfolyam:
· Teljes óraszám: 40 óra
· Időtartam: legfeljebb 6 hét
· Oktatási napok: jellemzően szombati napokon
· Oktatási forma: elméleti és gyakorlati oktatás kombinációja
4.2.2. Benzinmotoros láncfűrész tanfolyam:
· Teljes óraszám: 36 óra
· Időtartam: legfeljebb 5 hét
· Oktatási napok: jellemzően szombati napokon
· Oktatási forma: elméleti és gyakorlati oktatás kombinációja
4.2.3. Tűzoltásra használható (szivattyúval ellátott) egyéb gépek kezelői szaktanfolyama (kismotorfecskendő és átemelő szivattyú):
· Teljes óraszám: 28 óra
· Időtartam: legfeljebb 4 hét
· Oktatási napok: jellemzően szombati napokon
· Oktatási forma: elméleti és gyakorlati oktatás kombinációja
4.2.4. Áramfejlesztő (10 kVA alatti teljesítmény) tanfolyama:
· Teljes óraszám: 28 óra
· Időtartam: legfeljebb 4 hét
· Oktatási napok: jellemzően szombati napokon
· Oktatási forma: elméleti és gyakorlati oktatás kombinációja
4.2.5. Hidraulikus mentőeszköz alap és kiegészítő készlet tanfolyama:
· Teljes óraszám: 40 óra
· Időtartam: legfeljebb 6 hét
· Oktatási napok: jellemzően szombati napokon
· Oktatási forma: elméleti és gyakorlati oktatás kombinációja
4.2.6. Korongos (forgótárcsás) vágóberendezés tanfolyama:
· Teljes óraszám: 28 óra
· Időtartam: legfeljebb 4 hét
· Oktatási napok: jellemzően szombati napokon
· Oktatási forma: elméleti és gyakorlati oktatás kombinációja
  4.2.7.Pneumatikus emelőpárna készletek és alkalmazásuk
· Teljes óraszám: minimum 22 óra
· Időtartam: legfeljebb 4 hét
· oktatási napok: jellemzően szombati napokon
· oktatási forma: elméleti és gyakorlati oktatás kombinációja

4.3. Képzési tematika
Az alaptanfolyamnak az alábbi tananyagegységeket kell lefednie:
· Tűzoltó műszaki ismeretek.
· Tűzoltási ismeretek.
· Szerelési ismeretek.

     Kisgépkezelői tanfolyamnak az alábbi tananyagegységeket kell lefednie
· Gépek szerkezettana.
· Munkavédelem és a gép használatára vonatkozó biztonságtechnika. 
· Gépkezelés módszere és gyakorlata.

4.4. Vizsgáztatás:
A képzés zárásaként a szolgáltató köteles vizsgát szervezni, majd a sikeres vizsgát tett résztvevők részére a jogszabályoknak megfelelő tanúsítást biztosítani: az alapfokú tűzoltó képzés elvégzéséről a Vármegyei Katasztrófavédelmi Igazgatóság állít ki tanúsítványt, míg a kisgépkezelői vizsga meglétét a Katasztrófavédelmi Oktatási Központ jegyzi be a tűzoltótechnika-kezelői igazolványba.

5. Kisgépkezelői tanfolyamok szakmai követelményei
5.1. Érintett eszközök
A kisgépkezelői tanfolyamoknak igény szerint ki kell terjedniük az alábbi eszközökre:
· Benzinmotoros láncfűrész.
· Folyadékszállításra használható (szivattyúval ellátott) egyéb gépek kezelői szaktanfolyama (kismotorfecskendő és átemelő szivattyú).
· Áramfejlesztők (10 kVA alatti teljesítmény).
· Hidraulikus mentőeszköz alap és kiegészítő készlet.
· Korongos (forgótárcsás) vágóberendezés
· Pneumatikus emelőpárna

5.2. Jogosultság
A képzés célja, hogy az alapvető tűzoltási, mentési feladatok biztonságos, szakszerű és önálló végrehajtásra a résztvevőket képessé tegye. A jogszabályban előírt kezelői jogosultság megszerzése. A szolgáltatónak biztosítania kell, hogy a tanfolyamok megfeleljenek az engedélyköteles eszközökre vonatkozó hatályos előírásoknak.

5.3. Gyakorlati oktatás
A képzés során a szolgáltatónak biztosítani kell:
· a szükséges gépeket és eszközöket,
· a munkavédelmi felszereléseket,
· valós beavatkozási helyzeteket modellező gyakorlati feladatokat.

6. Oktatói követelmények
A szolgáltatónak igazolnia kell, hogy:
· az elméleti és gyakorlati oktatók a képzésben szakiránynak megfelelő, felsőfokú állami és felsőfokú szakmai végzettséggel, a szakoktatók középfokú, tűzoltó technikus (vagy annak megfelelő) végzettséggel működhetnek közre.
· a szakoktatók jogosultak tűzoltó gyakorlati képzések tartására valamint mentor végzetséggel kisgépkezelői tanfolyam tartására,
· az oktatás során az oktatók és a szakoktatók betartják a munkavédelmi és oktatásbiztonsági előírásokat.

7. Helyszín és infrastruktúra
· A helyszínt a megrendelő biztosítja
· Elsődleges helyszín: Mórahalmi Határmenti Tűzoltó Központ
· Amennyiben a fő helyszín nem áll rendelkezésre, a megrendelőnek alkalmas alternatív helyszínt kell biztosítania.
· A helyszíneknek alkalmasnak kell lenniük elméleti oktatásra, gyakorlati képzésre és vizsgáztatásra.

8. A tűzoltó alaptanfolyamhoz kapcsolódó digitális tananyag és e-learning támogatás
A szolgáltatónak együtt kell működnie a projekt keretében létrejövő e-learning csomag alkalmazásában (mely a 40órás tűzoltó alaptanfolyamhoz kapcsolódik, és tartalmaz interaktív oktatóvideókat, VR-alapú bemutatókat, kvízeket és tudásellenőrző teszteket), illetve a tananyagra építetten kvízkérdések kidolgozásában (minimum tananyagegységenként 15 kulccsal javítható feladat kidolgozása).
A digitális tananyag célja a tantermi oktatás kiegészítése, az ismeretek elmélyítése és az utánkövetés biztosítása.

9. Szervezési és adminisztratív feladatok
A szolgáltató feladata:
· a képzések ütemezése és koordinációja,
· a résztvevői nyilvántartások vezetése,
· jelenléti ívek, vizsgajegyzőkönyvek és tanúsítványok, tűzoltótechnika-kezelői igazolványok kezelése,
· a párhuzamos projektek résztvevőivel való átfedések elkerülése érdekében az adatok egyeztetése a megrendelővel
· fotódokumentáció a megvalósult képzések mindegyikéről


10. Minőségbiztosítás és beszámolás
A szolgáltatónak biztosítania kell:
· a képzések folyamatos szakmai ellenőrzését
· írásos szakmai beszámoló és teljesítési igazolás készítését a megrendelő részére.

11. Toborzási és kommunikációs feladatok támogatása
• együttműködés a Csongrád-Csanád Vármegyei Katasztrófavédelmi Igazgatósággal és a Csongrád-Csanád Vármegyei Tűzoltószövetséggel az alapképzés elvégzésére indított toborzási kampány lebonyolításában (ők tájékoztatják a helyi önkéntes tűzoltóságokat és más önkéntes szervezeteket a 40órás alapfokú-, és kisgépkezelői tűzoltó tanfolyamok indulásáról)
• információ eljuttatása a különböző célcsoportokhoz (pl. mezőgazdasági és erdészeti szakképző intézmények - Mórahalom, Makó, Szeged, Csongrád-Csanád Vármegyei egyéb oktatási intézmények tanulóinak bevonása az alapképzésbe a toborzási stratégia részeként) az induló képzések tekintetében
• egyéb projekt események (Családi Napok, falunapok, lakossági szemléletformáló képzési rendezvények) megvalósításához köthető szolgáltatók számára adatszolgáltatás az induló képzések idejéről, helyéről, jelentkezés feltételeiről
A nyertes ajánlattevő köteles a toborzási és kommunikációs feladatok támogatásának ellátását megfelelően dokumentálni, és azt átadni a megrendelőnek.


III. Új beavatkozási protokoll kidolgozása


1. A beszerzés tárgya
Ajánlatkérő szolgáltatás keretében új, önkéntes tűzoltók számára alkalmazható beavatkozási protokollok és műveleti lapok kidolgozását, valamint egy egynapos közös szakmai konzultáció megszervezését és lebonyolítását rendeli meg a zöldenergia-használathoz kapcsolódó események kezelésére vonatkozóan.
A beszerzés tárgya különösen az alábbi területekre terjed ki:
· napelemes rendszerekhez kapcsolódó tűzesetek kezelése,
· elektromos járművekhez kapcsolódó balesetek és tűzesetek kezelése.

2. A beszerzés célja
A beszerzés célja az önkéntes tűzoltók elméleti és gyakorlati felkészítése a zöldenergia-technológiák által jelentett új kockázatok kezelésére, különös tekintettel arra, hogy az önkéntes egységek gyakran elsőként érkeznek a káresemények helyszínére.
A tevékenység célja továbbá:
· az önkéntes tűzoltók biztonságos és hatékony beavatkozásának támogatása,
· a hivatásos egységek tehermentesítése,
· egységesen alkalmazható műveleti dokumentumok létrehozása Magyarország és Szerbia területén.

3. Teljesítési eredmények
A nyertes ajánlattevő köteles az alábbi teljesítési eredményeket leszállítani:
3.1. Beavatkozási protokollok kidolgozása
· a beavatkozási protokoll egy magasabb szintű, egységes keretrendszer, mely meghatározza, hogyan kell kezelni egy adott típusú eseményt
· minimum 2db beavatkozási protokoll kidolgozása a következő témakörökben: 
· napelemes rendszerekhez kapcsolódó tűzesetek
· elektromos járművekhez kapcsolódó tűzesetek
· a beavatkozási protokollok széles körben alkalmazhatóak legyenek adott témakörön belül 
· tartalmazza: az általános elveket (prioritások, biztonsági szabályok), az egyes fázisokat, illetve a szerepköröket és felelősségeket szervezeti szinten 
· az önkéntes tűzoltók képzettségéhez, felszereltségéhez és sajátosságaihoz igazítva készüljenek el
· formátum: PDF + szerkeszthető (DOCX vagy ODT).
3.2. Műveleti lapok kidolgozása
· a műveleti lapok a protokollból levezetett, gyakorlati, vagyis terepen használható eszközök
· ezek konkrét helyzetekre szabott, operatív jellegű leírások, felsorolások
· tartalmazza: lépésről lépésre végrehajtandó feladatokat, ellenőrzőlistákat ( ha releváns) és a konkrét feladatkiosztást
· rövid és gyorsan áttekinthető legyen (maximum 2 oldal)
· minimum 6 db műveleti lap készüljön önkéntes tűzoltók részére, a következő témakörökben: inverterek, napelemek, elektromos hálózatok, elektromos autók, töltők és energiatárolók
· a műveleti lapok a hivatásos tűzoltók gyakorlatában alkalmazott dokumentumok alapján, de az önkéntes tűzoltók képzettségi szintjéhez és felszereltségéhez igazítva készülnek;
· formátum: PDF + szerkeszthető (DOCX vagy ODT).
3.3. Szakmai konzultáció megszervezése és lebonyolítása
· 1 egynapos szakmai konzultáció megszervezése és lebonyolítása
az új mórahalmi Határmenti Tűzoltó Központban;
· tervezett időpont: 2027. második fele (Az időpont az új Határmenti Tűzoltó Központ átadásához igazodik. Ha az átadás előre nem látható okok miatt csúszik, a szakmai konzultáció időpontja is   módosulni kényszerül.)
· résztvevők száma: 50 fő (25 magyar és 25 szerb önkéntes tűzoltó);
· a konzultáció programja:
· délelőtt: elméleti képzés és tapasztalatcsere a kidolgozott beavatkozási protokollokra és műveleti lapokhoz kapcsolódóan
· délután: bemutatók és szimulált beavatkozások – szimulált esetek (elsősorban a napelemes rendszerekre összpontosítva) bemutatása, szakértő bevonásával esetmegbeszélés, majd tapasztalatok levonása és adaptálhatóság összegzése
· a bemutatókhoz szükséges kiegészítő eszközök biztosítása (pl. demonstrációs napelemek)
· konzultációhoz kapcsolódóan 2 instruktortor biztosítása (1 az elmélethez ,1 pedig a bemutatókhoz kapcsolódóan)
· szendvicsebéd vagy egytálétel biztosítása az 50 résztvevő számára
· két alkalommal kávé, szénsavas és szénsavmentes víz biztosítása 50 fő részére 

3.4. Összefoglaló szakmai anyag elkészítése
· 1 db magyar nyelvű összefoglaló dokumentum készítése,
· amely tartalmazza:
· a kidolgozott beavatkozási protokollokat és műveleti lapokat magyar nyelven (a nyertes ajánlattevő feladata a magyar nyelvű műveleti lapok és összefoglaló dokumentum elkészítése, mely tartalmazza a műveleti lapokat és kidolgozott beavatkozási protokollokat. A magyarkanizsai partner adaptálja és fordítja át ezeket a saját nyelvére és területi sajátosságaira, így a nyertes ajánlattevő feladata az elkészült anyagot olyan formában -könnyen szerkeszthető, elektronikus formában- átadni a megrendelőnek, hogy az továbbítható legyen a szerb partnernek)
· a konzultáció során szerzett tapasztalatokat,
· a dokumentum alkalmas legyen:
· önkéntes tűzoltó egyesületek részére történő továbbításra
· szolgáltató feladata az elkészült műveleti lapokat és beavatkozási protokollokat tartalmazó összefoglaló anyag elektronikus formában történő továbbítása a Csongrád-Csanád Vármegyei Tűzoltószövetségnek, aki eljuttatja azokat az önkéntes tűzoltó egyesületeknek további felhasználásra
· lakossági megelőző képzések alapanyagaként történő felhasználásra.
4. Kötelező szakmai tartalom
4.1. Napelemes rendszerek
A beavatkozási protokollnak és/avagy a műveleti lapoknak és a képzésnek ki kell térniük különösen:
· a napelemes rendszerek működési alapelveire;
· a folyamatos áramtermelésből fakadó veszélyekre;
· az áramütés és tűz kockázatára;
· a biztonságos megközelítés és beavatkozás lépéseire.
4.2. Elektromos járművek
A műveleti lapnak és /avagy a beavatkozási protokollnak és a képzésnek ki kell térniük:
· az akkumulátorok termikus elszabadulásának kockázataira;
· a feszültségmentesítés lépéseire;
· a hűtési és oltási módszerekre;
· az akkumulátor elhelyezkedésének gyors felismerésére.
4.3. Szimulációs bemutató  
· szimulált eseményen keresztül történő bemutatás;
· minimum 1 szakértő bevonása a zöldenergia tüzek kapcsán 
· gyakorlati tapasztalatok bemutatása és értékelése.
5. Teljesítési határidő
5.1. A beavatkozási protokollok és műveleti lapok kidolgozásának határideje: 2027.04.30.
5.2. Szakmai konzultáció megszervezése: 2027.12.31. 
(Az időpont az új Határmenti Tűzoltó Központ átadásához igazodik. Ha az átadás előre nem látható okok miatt csúszik, a szakmai konzultáció időpontja is módosulni kényszerül.)
5.3. Összefoglaló szakmai anyag: a szakmai konzultációt követő 21 napon belül, legkésőbb 2028.01.21.
6. Minőségi és formai követelmények
· szakmailag megalapozott, gyakorlatorientált tartalom;
· az önkéntes tűzoltók számára közérthető megfogalmazás;
· egységes szerkezetű műveleti lapok;
· a dokumentumok további módosítás nélkül alkalmazhatók legyenek Magyarország különböző régióiban
7. Felhasználási jog
Ajánlatkérő jogosult az elkészült dokumentumokat térben és időben korlátlanul felhasználni szakmai, képzési és tájékoztatási célokra.

4. A szerződés meghatározása: Vállalkozási szerződés
5. Fizetési feltételek, az ellenszolgáltatás teljesítésének feltételei, számlázási módja: 
A szerződésben meghatározottak alapján. 
6. Az ajánlatok bírálati szempontja: 
a) A legalacsonyabb bruttó összegű ajánlatot adó Ajánlattevő kerül kiválasztásra. 
b) Egyéb információk: 
· Az ajánlatot magyar nyelven, jelen ajánlatkérő 1. sz. mellékletén kérjük benyújtani. Amennyiben az Ajánlattevő nem kívánja az 1 sz. mellékletet használni, az ajánlatán fel kell tüntetni a pályázó megnevezését, címét, kapcsolattartó megnevezését, telefonos és e-mail elérhetőségét, továbbá a pályázat tárgyára vonatkozó ajánlati árat (nettó + ÁFA, bruttó bontásban).
· Az ajánlattétellel kapcsolatos további felvilágosításért forduljon bizalommal az Ajánlatkérő kapcsolattartójához.
7. Az ajánlatok beérkezésének határideje: 2026.05.18.
8. Ajánlatok értékelésének tervezett időpontja: 2026. 05.19. 08:00 óra

9. Az ajánlatok benyújtásának módja:
a) Az ajánlattevők a mellékelt árajánlat mintán nyújtják be ajánlataikat. Az ajánlatot 1 példányban kell benyújtani e-mail útján a tarinetmelinda@morahalom.hu címre.

b) Tájékoztatás az odaítélésről: A nyertes ajánlattevő írásban értesül az értékelési eljárás eredményéről.

Mórahalom, 2026.05.11.

Tisztelettel:

		 Nógrádi Zoltán
                                                                                                            polgármester		
                                                                                         Mórahalom Városi Önkormányzat
Mellékletek:
· Ajánlattételi formanyomtatvány
· Szerződés tervezet

